एक भी गलत फैसला बन सकता हादसे का कारण
पुलिस कर्मियों के बाद अब रविवार को अधिकारियों को भी सिंहस्थ की ट्रेनिंग दी गई। संबोधित करते हुए आईजी वी. मधुकुमार ने कहा मेले में ड्यूटी के लिए आने वाले 25 हजार पुलिसकर्मियों की उतनी जवाबदेही नहीं होगी, जितनी हमारी होगी। उन्होंने कहा भीड़ नियंत्रण, यातायात का दबाव और सुरक्षा का दायित्व सबसे अधिक उज्जैन पुलिस पर होगा।
हम मेला क्षेत्र की भौगोलिक परिस्थितियों से अच्छी तरह वाकिफ हैं। बाहर से आने वाले फोर्स को इतनी जानकारी नहीं होगी। इसलिए उन्हें गाइड करना हमारा काम होगा। डीआईजी राकेश गुप्ता ने कहा हमारा कोई भी फैसला निर्णायक होना चाहिए। एक गलत फैसले से लाखों-करोड़ों लोगों की जान जोखिम में पड़ सकती है। इसलिए किसी भी स्थिति में जो भी निर्णय लिए जाएं, वो पूरी तरह से सोच समझ कर लें। एसपी एमएस वर्मा ने कहा कि बाहर से आने वाले फोर्स से हमें प्लानिंग के मुताबिक काम लेना है। इसलिए प्लानिंग की अच्छी तरह से समझ हमें होनी चाहिए।
एसपी ने शिविर में आए करीब 450 पुलिस अधिकारियों व कर्मचारियों को सिंहस्थ क्षेत्र के क्राउड मैनेजमेंट, यातायात व पार्किंग व्यवस्था, डायवर्शन रूट, फ्लैग स्टेशन, मॉस ट्रांसपोर्ट, इनर-आउटर रिंगरोड और सेटेलाइट टाउन्स के बारे में समझाया। प्रशिक्षण शिविर में सभी एएसपी, सीएसपी, डीएसपी, एसडीओपी व पुलिस निरीक्षक मौजूद थे। इसके अलावा जोन, रेंज, थानों व घाटों पर पदस्थ किए गए पुलिस कर्मचारी शामिल थे।
पुलिस अिधकारियों को संबोधित करते एसपी वर्मा।
hin_Deva hin_Deva hin_Deva hin_Deva hin_Deva